stanford-oval/wikipedia huggingface dataset:
האלף ה-10 לפנה"ס
תחילת החקלאות

החקלאות התפתחה בחלקים שונים של העולם בזמנים שונים. במקומות רבים, אנשים למדו כיצד לתרבת צמחי בר או לטפח אותם ללא עזרה מבחוץ; במקומות אחרים, כמו במערב אירופה, מיומנויות אלה יובאו. עליית החקלאות סמוך לתחילת תקופת ההולוקן (10,000 לפני הספירה) הובילה לירידה בגובה הממוצע של בני אדם, ובהמשך נמצאה קורלציה בין הגובה לבין צפיפות האוכלוסייה העירונית בתקופה זו.
ייתכן שגידול תאנים מוקדם החל בעמק נהר הירדן מתישהו לאחר אמצע האלף ה-10. מלבד עצי התאנה, ייתכן שהאנשים החלו בטיפוח של צמחי בר כמו שעורה ופיסטוק; ואולי החלו לרעות עיזים, חזירים ובקר.
חקלאות החלה להתפתח על ידי הקהילות השונות של הסהר הפורה, שכללו את הלבנט (אזור מזרח הים התיכון), אך היא לא יושמה באופן נרחב במשך 2,000 שנים נוספות, עד אז התרבות הנאוליתית התבססה היטב בחלקים רבים של המזרח הקרוב.
תגליות והמצאות

התפתחויות הקשורות בפיתוח החקלאות באזור הלבנט - ביות צמחים ובעלי חיים, השקיה, ועוד [דרוש מקור]
הערות שוליים

↑  Roberts, J. M. (1993). Shorter Illustrated History of the World. Abingdon: Helicon Publishing Ltd. ISBN 978-01-95115-04-8., עמ 22
↑  Özer, Başak Koca, et al. “Secular Changes in the Height of the Inhabitants of Anatolia (Turkey) from the 10th Millennium B.C. To the 20th Century A.D.” Economics & Human Biology, vol. 9, no. 2, March 2011, pp. 211–219, www.sciencedirect.com/science/article/abs/pii/S1570677X11000025
↑  Kislev, Hartmann & Bar-Yosef 2006a; Kislev, Hartmann & Bar-Yosef 2006b; Lev-Yadun et al. 2006.
↑  Roberts, J. M. (1993). Shorter Illustrated History of the World. Abingdon: Helicon Publishing Ltd. ISBN 978-01-95115-04-8., עמ' 23
↑  Balter, Michael (2 May 2011). "First Buildings May Have Been Community Centers". Science. Archived from the original on 12 November 2015.
↑  Gibbons, Ann (14 July 2016). "The world's first farmers were surprisingly diverse". Science.
הדיוויזיה ה-241 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  16 בינואר 1917 – 4 בינואר 1919 (שנתיים)
 מלחמות:  מלחמת העולם הראשונה
 פיקוד
 מפקדים:  אוגוסט פורטמילר
הדיוויזיה ה-241 (הסקסונית ה-11) (בגרמנית: 241. Division‏ (11. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-16 בינואר 1917, ולמפקדה מונה אוגוסט פורטמילר. בקיץ 1917 היא השתתפה בבלימת מתקפת קרנסקי, ובפברואר 1918 היא הועברה לחזית המזרחית, שם השתתפה במתקפת האביב, ובכל זה בקרב השלישי על האן ובקרב השני על המארן, ובמתקפת מאה הימים. לאחר המלחמה חזרה הדיוויזיה לגרמניה, וב-4 בינואר 1919 פורקה הדיוויזיה.
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
האלמנט החמישי

ערך זה עוסק בסרט מדע בדיוני. אם התכוונתם ליסוד החמישי בתורת ארבעת היסודות של אריסטו, ראו .
| --- | --- |

כרזת הסרט בעברית
 בימוי:  לוק בסון 
 הופק בידי:  פטריס לדו 
 תסריט:  לוק בסון רוברט מייקל קאמן  סיפור מאת: לוק בסון
 עריכה:  סילבי לנדרה 
 שחקנים ראשיים:  ברוס ויליס מילה יובוביץ' כריס טאקר גארי אולדמן
 מוזיקה:  אריק סרה 
 צילום:  תיירי ארבוגסט 
 מדינה:  צרפת 
 חברת הפקה:  גומון, סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  צרפת 7 במאי 1997  ארצות הברית 9 במאי 1997
 משך הקרנה:  121 דק' 
 שפת הסרט:  אנגלית 
 סוגה:  סרט מדע בדיוני, סרט פנטזיה, סרט דיסטופי, סרט פעולה, סרט הרפתקאות, סרט קומדיה, סרט בסוגת ספרות עלילה ספקולטיבית 
 תקציב:  90 מיליון דולר
 הכנסות:  263.9 מיליון דולר
 הכנסות באתר מוג'ו:   fifthelement
 פרסים:  פרס באפט"א לאפקטים החזותיים הטובים ביותר  פרס סזאר לבמאי הטוב ביותר (לוק בסון)  פרס סזאר לצילום הטוב ביותר (תיירי ארבוגסט)  פרס סזאר לעיצוב הפקה (Dan Weil) 
 אתר רשמי
 דף הסרט ב־IMDb
 
האלמנט החמישי הוא סרט מדע בדיוני ופעולה צרפתי-אמריקאי בבימויו של לוק בסון משנת 1997 ובכיכובם של ברוס ויליס, מילה יובוביץ', כריס טאקר וגארי אולדמן. הסרט, אשר יצא לאקרנים בשנת 1997, זכה להצלחה רבה והצליח להכניס 263 מיליון דולר בקופות כשתקציב הפקתו של הסרט עומד על 90 מיליון דולר. את התפאורה עיצבו יוצרי הקומיקס הצרפתים ז׳אן ז׳ירו וז'אן קלוד מאז'ירס ואת התלבושות עיצב ז'אן-פול גוטייה. בסרט הופעות אורח של שחקנים רבים, בהם איאן הולם, המוזיקאי טריקי ועוד.
עלילת הסרט

הסרט מתרחש בעתיד בו לבני האדם יכולת לנוע בספינות חלל במהירות עצומה ועל פני כדור הארץ מתניידים בעזרת מכונות מעופפות וכן בקשר עם מספר רב של חיזרים. עם זאת, על האנושות והיקום כולו מאיים רוע כלשהו הנקרא "הרוע הגדול" המבקש להחריבם. אותו רוע משתמש בסוכן אנושי בשם ז'אן-בפטיסט זורג (גארי אולדמן), הבעלים של תאגיד-העל "זורג תעשיות" המנצל את עובדיו, כדי לסכל את תוכניותיהם של גזע חייזרים עתיק להציל את האנושות בעזרת נשק אולטימטיבי - היסוד החמישי.
עם תחילת הסרט נגלית התרחשות בחפירה ארכאולוגית במצרים בתחילת המאה ה-20, עת חייזרים הלוקחים ארבע אבנים המהוות חלקים מ"נשק אולטימטיבי" כנגד רוע וזאת כדי להגן עליהן. ארבע האבנים מייצגות את ארבעת היסודות, אש, אוויר, מים ואדמה. האבנים מקיפות פסל, שהוא "האלמנט החמישי", גם אותו החייזרים לוקחים. בו בזמן אנו מגלים כי נזיר שעקב אחר החפירה מודע לתוכניתם של החייזרים ומהווה סוכנם על פני כדור הארץ.
שלוש מאות שנים אחר כך מתחילה העלילה המרכזית של הסרט, עם הופעתו של אותו רוע בצורת גוף שחור גדול בחלל. אותם חייזרים מגוננים יוצרים קשר עם בני האדם, מספרים להם על הסכנה ומדווחים להם שהם שולחים את כל מרכיבי "הנשק האולטימטיבי" אליהם. המשלחת מותקפת בדרך בידי שכירי החרב של זורג במטרה ללכוד את אותם חלקים. עם זאת מצליחים בני האדם לשחזר על ידי הדפסת רקמות אדם, את אחד האלמנטים שעליו המשלחת הייתה אמורה להגן, המהווה בעצמו חלק מהנשק ומוגדר לבני האדם כישות עילאית. אותה ישות משוחזרת מתגלה כבחורה בעלת מראה אנושי העונה לשם לילו (מילה יובוביץ'). בעקבות שורת מקרים וטעויות לילו נוחתת בחיקו של נהג המונית קורבין דאלאס (ברוס ויליס), אשר בעברו היה איש קומנדו בשירות הממשלה. דאלאס ולילו יוצאים ביחד למשימה למצוא את החלקים הנוספים של "הנשק האולטימטיבי", אשר הוחבאו בגופה של חייזרית העומדת להופיע בכוכב מרוחק. כסיפור כיסוי למבצע, מצטרפים השניים לשדר רדיו ונאלצים לסבול את רודי רוד (כריס טאקר), שדרן ידוען בעל תוכנית רדיו בין-כוכבית, מעצבן, תזזיתי ומוקף דרך קבע בפמליית עוזרים חנפנים.
הספינה מותקפת על ידי שכירי החרב של זורג, אשר מרדו בו, ואף זורג עצמו, בניסיון ללכוד את ארבע האבנים, אך דאלאס ולילו מצליחים להביסם ולהימלט, זורג נלכד על גב הספינה בעת שזו מתפוצצת. דאלאס, לילו וחבריהם חוזרים לכדור הארץ, לאותו אתר ארכאולוגי במצרים, במטרה להרכיב את הנשק, אך לילו, אשר למדה במהלך המסע על מלחמה, נואשה מלעזור לבני האדם. לאחר שדאלאס מתוודה על אהבתו אליה היא מסכימה ומשלימה את הרכבת "הנשק האולטימטיבי" אשר אכן משמיד את אותו גוף שחור.
צוות שחקנים ודמויות

| שם השחקן | שם הדמות | הערה |
| --- | --- | --- |
| ברוס ויליס | קורבין דאלאס | נהג מונית אשר היה בעברו איש קומנדו בשירות הממשלה והגיבור הראשי של הסרט |
| מילה יובוביץ' | לילו | בחורה אשר מתגלה כיישות עילאית, "האלמנט החמישי", והגיבורה המשנית הראשית של הסרט |
| כריס טאקר | רובי רוד | שדרן כוכב מעצבן ותזזיתי |
| גארי אולדמן | ז'אן-בפטיסט זורג | הבעלים של תאגיד "זורג תעשיות" אשר מנצל את עובדיו כדי לסכל את תוכניותיהם של גזע חייזרים להציל את האנושות בעזרת היסוד החמישי והוא מחפש אחריו. זורג משומש כסוכן אנושי כביכול בשביל "הרוע הגדול", זורג פועל והוצג בתור האנטגוניסט הראשי של הסרט אך לבסוף התגלה כי "הרוע הגדול" הוא האנטגוניסט הראשי האמיתי של הסרט וכי זורג הוא האנטגוניסט המשני הראשי של הסרט |
מוזיקה

את המוזיקה לסרט הלחין וכתב אריק סרה, המוזיקאי הכמעט קבוע בסרטיו של בסון.
הטבעה דנטלית

גוף ההטבעה, עשוי מחומר רושם מאלגינט.
הטבעה דנטלית הוא חותם נגטיבי של רקמות קשות (שיניים) ורקמות רכות בפה מהן ניתן ליצור תבנית חיובית (גבס או דגם). ההטבעה נעשית באמצעות הנחת כפות לכל לסת המלאות חומר מתאים בתוך פה המטופל. חומר ההטבעה הוא נוזלי, לרוב מסיליקון, אגר או חומר מלאכותי המעורבב בנפרד ומתגבש תוך מספר דקות.
לאחר ההתגבשות, החומר מותיר תרשים של חלל השיניים ומבני חלל הפה.
דגם שעווה הכולל כתרים שנוצר בשיטה ההטבעה הדנטלית
שימושים

ההטבעות משמשות משמשים במספר תחומי רפואת שיניים, כולל:
אבחון ותכנון טיפול.
ייצור שיניים תותבות.
אורתודונטיה.
רפואת שיניים משחזרת (למשל להכנת הטבעה משיניים שהוכנו לקבל שחזורים עקיפים חוץ-קורונאליים כמו כתרים, גשרים).
תותבות לסתות (שיקום תותב של מומים תוך-דרך הפה וחוץ-הפה כתוצאה מטראומה, מומים מולדים וכריתה כירורגית של גידולים).
ניתוחי פה ולסת למטרות פנים-אוראליות או חוץ-אורליות (למשל השתלות שיניים).
שימושים נפוצים פחות הם לייצור אפקטים בתעשיית הסרטים כאשר נבנה דגם הזהה לשיני שחקן ומאפשר בניית שיניים מלאכותיות. הטבעות דנטליות משמשות גם לייצור מודלים אנטומיים ללימודי רפואת שיניים.
רשמים דיגיטליים

מעבדות שיניים מודרניות משתמשות בחיישנים דיגיטליים מיוחדים המוכנסים לחלל הפה ליצירת תמונה תלת־ממדית. המודל מודפס באמצעות מכונת תכנון בעזרת מחשב או הדפסה תלת-ממדית.
הערות שוליים

↑  "Why Digital Impressions?". www.dentaleconomics.com. נבדק ב-2019-01-06.
↑  Flügge, Tabea V.; Schlager, Stefan; Nelson, Katja; Nahles, Susanne; Metzger, Marc C. (2013-09-01). "Precision of intraoral digital dental impressions with iTero and extraoral digitization with the iTero and a model scanner". American Journal of Orthodontics and Dentofacial Orthopedics. 144 (3): 471–478. doi:10.1016/j.ajodo.2013.04.017. ISSN 0889-5406. PMID 23992820.
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כף הטבעה שבה לא נטבעו השיניים בצורה טובה
השלב השני, לאחר הוצאת הכף מהפה
הוצאת מרטינוס נייהוף

לוגו ההוצאה
הוצאת מרטינוס נייהוף (Martinus Nijhoff Publishers) היא הוצאה לאור שהוקמה באמצע המאה ה-19, אשר מתמחה בספרות מקצועית בנושאי המשפט ההומניטרי, זכויות האדם, משפט בינלאומי ויחסים בינלאומיים. ההוצאה נרכשה על ידי הוצאת בריל וכיום פועלת כהוצאה נפרדת בתוכה.
ההוצאה הוקמה על ידי המשורר והמסאי ההולנדי מרטינוס נייהוף, תחילה כחנות ספרים קטנה בעיר האג בשנת 1853 המתמחה בספרים נדירים.
מדי שנה מוציאה לאור ההוצאה כ-20 כתבי עת וכ-120 ספרים. עד כה יצאו בהוצאה מעל 2,000 ספרים.
הטבע לא עושה קפיצות

הטבע לא עושה קפיצות (בלטינית: Natura non facit saltus) הוא עקרון בפילוסופיה של הטבע מימיו של אריסטו, ואולי אף קודם לכן. העיקרון שימש כאבן-בניין להגות הפילוסופית של חוקרים ומדענים רבים לאורך ההיסטוריה. הרעיון מופיע כאקסיומה בכתביהם של גוטפריד לייבניץ וניוטון, מפתחי החשבון האינפיניטסימלי, וכמו כן שימש את צ'ארלס דרווין כעקרון מנחה בניתוח הברירה הטבעית בספרו "מוצא המינים". ניסוח העיקרון כפי-שהוא לקוח מספרו של קארולוס ליניאוס Philosophia Botanica.
על-פי העיקרון, אובייקטים בטבע ותכונותיהם משתנים בצורה הדרגתית ורציפה ולא באופן פתאומי ובדיד. בהקשרו המתמטי מאפשר עיקרון זה להניח כי הפונקציות והמשוואות המתארות מערכת טבעית כלשהי הן רציפות וגזירות. ההנחה כי חוקי הטבע מצייתים לעיקרון זה שלטה למעשה בפילוסופיה של המדע מהעת העתיקה ועד לפיתוח תורת הקוונטים במאה ה-20.
בהקשר הביולוגי שימש העיקרון על ידי דרווין ואחרים ככתב הגנה על רעיון האבולוציה, לפיו המגוון הביולוגי בעולם התפתח בהדרגתיות ותוך שינויים מינוריים מאב ביולוגי יחיד, משותף תחת מנגנון הברירה הטבעית. בדומה לפיזיקה, גם הביולוגיה ויתרה על דבקות רעיונית בעקרון, וזאת עם פיתוחן של תורות אבולוציה ביולוגית מודרניות ומושג המוטציה. מאחר שמבנה ה-DNA הוא בדיד בבסיסו, נתפסים כיום השינויים הביולוגיים היסודיים כבדידים אף הם, על-אף שמדובר על סדרי גודל מזעריים בלבד.
"Natura non facit saltum" הוא הציטוט המופיע בראש ספרו של אלפרד מרשל 'עקרונות הכלכלה'. מרשל, שהעריץ את הרברט ספנסר ומשנתו, עשה שימוש בציטוט הן כדי להצהיר על תמיכתו בחשיבה האבולוציונית והן כדי להדגיש את חשיבות החשבון האינפיניטסימלי ככלי אנליטי לניתוח בעיות כלכליות.
ניסוחים נוספים

Natura in operationibus suis non facit saltum – הטבע בפעולתו איננו מתקדם בקפיצות. ניסוח משנת 1613.
Natura non saltum facit – בנוסח זה עשה לייבניץ שימוש.
Die Natur macht keine Sprünge – תרגום נפוץ של האמרה לגרמנית.
לעיתים מופיע הביטוי בנטייה saltum במקום saltus וזאת, בשל הופעה שונה ופשוטה יותר מבחינה תחבירית של צורת הנייטרלי של שם-העצם הלטיני saltus (קפיצה) בלטינית של ימי הביניים.
ראו גם

פונקציה רציפה
מתמטיקה בדידה
מינהור קוונטי
קפיצה (ביולוגיה)
הערות שוליים

↑  New Essays on Human Understanding, IV,16 ISBN 0-521-57660-1
ההתקפה על פתח תקווה (1886)

ההתקפה על פתח תקווה התרחשה ב-29 במרץ 1886, והייתה ההתקפה הערבית המאורגנת הראשונה על יישוב יהודי בארץ ישראל. בהתקפה נרצחה רחל חדד הלוי, אמו של השומר סנדר חדד, וחמישה מתיישבים אחרים נפצעו, בהם הרב אריה ליב פרומקין.
רקע

פתח תקווה נוסדה ב-1878, כשלוש שנים לפני תחילת העלייה הראשונה לארץ ישראל. סביבה שכנו מספר כפרים ערביים, שתושביהם לא ראו בעין יפה את היישוב השכן החדש ומראשית קיומה התנכלו למתיישבים ולרכושם ושילחו את עדריהם לרעות על אדמות המושבה. כתוצאה מכך, החלו היהודים להתבצר ביישובם החדש ולשכור שומרים מיוחדים להגנתם.
השומרים הראשונים נשכרו מקרב השכנים הערבים עצמם, אולם ב-1879, כשנה לאחר הקמת היישוב, משראו שהגנה מסוג זה איננה מצליחה לשמור עליהם ועל רכושם החלו המתיישבים לשכור שומרים יהודים. ראשון השומרים היהודים היה אחד המייסדים ומי שארגן את ההגנה על היישוב, יהודה ראב, אשר במשך זמן לא קצר היה גם השומר היחיד.
ההתקפה

כשבועיים לפני ההתקפה על פתח תקווה החרימו השומרים, המוצבים להגן עליה ובראשם יהושע שטמפפר, סנדר חדד ויהודה ראב, עדר ערבי, שרעה על אדמות המושבה. ב-29 במרץ 1886, כ"ב באדר ב' תרמ"ו, רובם הגדול של הגברים מבין מתיישבי פתח תקווה יצאו ליפו, בין אם לצורכי עבודתם הרגילה ובין אם כדי למסור למושל יפו את העדר המוחרם. הם השאירו מאחוריהם בבית, כמעט אך ורק נשים וילדים וכן מספר מצומצם מאוד של גברים, פועלים או חקלאים. בלי ידיעתם, כפריי הסביבה הערבים, בעיקר תושבי הכפר הגדול יהודיה, שממזרח למושבה הצעירה התארגנו לנצל את העדר הגברים מהמושבה לשם התקפת פתע עליה. מי שארגן את ההתקפה ועמד בראש ההמון הזועם שמנה כ-500 איש היה שייח' בשם עות'מן.
כשהתקרב ההמון הערבי אל בתי המושבה הבחינו בו התושבים ומיהרו אל שני הבתים המוגנים ביותר ביישוב הקטן, בית הרב אריה ליב פרומקין, הבית הראשון של המושבה, שייחודו היה בגדר שהקיפה אותו ואפשרה הגנה מסוימת וכן ביתו של זרח ברנט, שהיה בית אבן בן שתי קומות. שם הם התבצרו והגנו על עצמם. אחד הגברים הבודדים שהיה ביישוב הצליח להימלט בזמן, מערבה ומיהר עד ליפו, להזעיק עזרה.
הפורעים שהגיעו לתוך היישוב פתחו באש על המתבצרים. למזלם של האחרונים, הערבים השתמשו בכדורי "שְרָט", שהם כדורי עופרת קטנים, המשמשים לציד עופות. בדרך כלל כדורים כאלה מסוגלים לכל היותר רק לפצוע, אך אינם הורגים. המתיישבים מצידם אחזו בכל הבא ליד כדי להתגונן והשיבו באש. הרב פרומקין, שיצא לבדוק אם כל המתיישבים הצליחו להגיע למקום מבטחים, או שמא ישנם עדיין מי שנותרו מאחור, נתפס בעצמו בידי הפורעים הערבים, אשר הכו אותו עד שחשבו שמת. רחל חדד הלוי, אמו של השומר סנדר חדד, שהייתה חולה, נקלעה בדרכם של הפורעים, הוכתה קשות אף היא וכעבור מספר ימים נפטרה מפצעיה.
בינתיים, הבורח בתחילת ההתקפה הגיע ליפו, מצא שם איש קשר אל מושל יפו הטורקי וזה שלח לפתח תקווה חיילים ורופא. כשאלה הגיעו למושבה הם תפסו ואסרו חלק מהפורעים וכל השאר ברחו תוך שהם לוקחים בדרכם את עדר המושבה וכל רכוש אחר שנתקלו בו בעת מנוסתם.
כשנגמר יום הפרעות הראשון בארץ ישראל הובילו הטורקים את אסיריהם ליפו, שם הם נדונו למלקות ולמאסר. את הערבים שברחו הם אילצו להחזיר את עדר המושבה וגם חייבו אותם לשלם ליהודים פיצויים מסוימים בגין נזקיהם.
ראו גם

מאורעות יפו (פורים תרס"ח)
השומרים הראשונים של פתח תקווה
הערות שוליים

↑  עמנואל הראובני, לקסיקון ארץ ישראל, עמ' 806
↑  "השומרים הראשונים של פתח תקווה"
↑  מוזיאון ראשונים לתולדות פתח תקווה, "ביטחון והגנה"
↑  מוזיאון ראשונים לתולדות פתח תקווה, "אם השמירה"
↑  משה סמילנסקי, "יהודה ראב", הארץ, 25 בינואר 1929
↑  "היום", 22 באפריל 1886
1 2  מוזיאון ראשונים לתולדות פתח תקווה, "התנפלות הערבים הראשונה על פתח תקווה"
↑  "המליץ", 7 במאי 1886
↑  רחל חדד הלוי, באתר "יזכור"
↑  "המליץ", 10 במאי 1886
הדיוויזיה ה-243 (ורמאכט)

| --- | --- |

סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  9 ביולי 1943 – 12 בספטמבר 1944 (שנה)
 מלחמות:  מלחמת העולם השנייה
 פיקוד
 מפקדים:  ראו בהמשך
הדיוויזיה ה-243 (בגרמנית: 243. Infanterie-Division), הייתה דיוויזיה של הוורמכאט במהלך מלחמת העולם השנייה.
היסטוריה

הדיוויזיה הוקמה ב-9 ביולי 1943, והועמדה תחת פיקוד הרמן פון ויצלבן. בספטמבר אותה שנה הוצבה הדיוויזיה בנורמנדי כחלק מהקורפוס ה-25 במסגרת הארמייה השביעית, ובפברואר 1942 היא הועברה תחת פיקוד הקורפוס ה-84 בקוטנטן. הדיוויזיה לחמה בקרבות הקשים בנורמנדי בקיץ 1944, וב-12 בספטמבר 1944 הושמדה הדיוויזיה.
מפקדים

הרמן פון ויצלבן (9 ביולי 1943 - 10 בינואר 1944)
היינץ הלמיך (10 בינואר 1944 - 17 ביוני 1944)
ברנהרד קלוסטרקמפר (17 ביוני 1944 - 12 בספטמבר 1944)
החריץ המרכזי

| --- | --- |

אילוסטרציה של מבנה המוח, כאשר החריץ המרכזי נמצא במרכז החלק העליון של התמונה.
 שיוך:  שקע בקליפת המוח, ישות אנטומית מסוימת 
 תיאור ב:  האנטומיה של גריי (מהדורה 20) (819) 
 על שם:  לואיג'י רולנדו
 מזהים
 לטינית (TA98):  sulcus centralis 
 טרמינולוגיה אנטומיקה:  A14.1.09.103 
 TA2 (2019):  5435 
 מזהה נרולוקס:  birnlex_4035 
 מזהה נרוניימס:  48 
 FMA:  83752 
 מערכת השפה הרפואית המאוחדת:  C0228188 
 
החריץ המרכזי או החריץ על שם רולנדו הוא שקע בקליפת המוח של בעלי חוליות.
הבליטה שקדמית לחריץ המרכזי נקראת הפיתול הקדם-מרכזי (Precentral gyrus) והבליטה שאחורית ביחס אליו נקראת הפיתול הבתר-מרכזי (Postcentral gyrus).
במוח האנושי החריץ המרכזי מפריד בין האונה הקודקודית לבין האונה המצחית.
האזור המוטורי העיקרי נמצא בקדמת החריץ המרכזי באונה המצחית.
הערות שוליים

↑  Neil R. Carlson, (2013). Physiology of Behavior. Boston: Pearson.
↑  Mai, J. K., & Paxinos, G. (Eds.). (2012). The human nervous system. Academic Press.
| --- | --- |
בקרת זהויות :  TA98: A14.1.09.103
הינד זאזא

| --- | --- |
אין תמונה חופשית
 לידה:  1 בינואר 2009 (בת 15) חמה 
 מידע כללי
 מדינה:  סוריה סורית
 ספורט
 ענף ספורט:  טניס שולחן
 
הינד זאזא (בערבית: هند ظاظا, בתעתיק מדויק: הנד ט'אט'א; נולדה ב-1 בינואר 2009 בחמה שבסוריה) היא שחקנית טניס שולחן סורית. זאזא ייצגה את סוריה באולימפיאדת טוקיו 2020, לאחר שהעפילה לאולימפיאדה דרך טורניר המוקדמות של מערב אסיה שנערך בירדן בשנת 2020. כשהיא בת 12 בלבד, זאזא תהיה שחקנית טניס השולחן הצעירה ביותר בהיסטוריה של המשחקים האולימפיים, והספורטאית הצעירה ביותר החמישית שתשתתף במשחקים האולימפיים בעידן המודרני.
ביוגרפיה

זאזא נולדה בשנת 2009 בחמה שבסוריה, והחלה לשחק טניס שולחן בשנת 2014. היא משחקת במועדון טניס השולחן "אל-מחאפט'ה" וזכתה בתארים לאומיים בכל שכבות הגיל.
הערות שוליים

1 2  Hend Zaza, 11-year-old Syrian table tennis player, qualifies for Olympics באתר הגרדיאן, 5 במרץ 2020 (באנגלית)
↑  Introducing Hend Zaza: Syria's 11-year-old star, bound for Tokyo 2020 באתר ההתאחדות הבינלאומית לטניס שולחן, 10 במרץ 2020 (באנגלית)
ערך זה הוא קצרמרבנושא ספורטאים ובנושא סוריה. אתם מוזמנים לתרום לוויקיפדיה ו.
הוצאת ספרים

הוצאת ספרים היא גוף העוסק בהוצאה לאור של ספרים ובהפצתם של הספרים, דרך חנויות הספרים ובמכירה ישירה לצרכן. הגוף נקרא לעיתים גם מוציא לאור (מו"ל).
בין הוצאות הספרים יש הפועלות כגוף עסקי, לשם הפקת רווחים, ויש הפועלות ללא כוונת רווח.
בחירת הספרים שתפרסם ההוצאה נעשית בהתאם לתחומי ההתמחות שלה: יש המתמחות בספרי בישול, אחרות מתמחות בספרות משפטית, מדריכי טיולים, סיפורת וכו'. מו"לים גדולים עוסקים בתחומים רבים, אך גם הגדול שבהם אינו עוסק בכל התחומים.
בהוצאת הספרים עובדים לקטורים, שתפקידם לבחור בין כל כתבי היד המגיעים להוצאה אילו יוצאו לאור. הבחירה נעשית על פי שיקולים של איכות, סיכויי ההצלחה המסחרית של כתב היד, ובהוצאות המוקדשות לז'אנר (סוגה) מסוים של דברי דפוס, הבחירה נעשית בהתאם לרוח ההוצאה וקהל היעד שלה.
בשנים האחרונות התפשטו מרבית ההוצאות לאור הגדולות גם לתחומים קרובים, כמו הפצה אלקטרונית והפצת מוזיקה. ההוצאות הגדולות בישראל נכון לשנת 2018 הן כנרת זמורה דביר, ידיעות ספרים, כתר-מודן, עם עובד, שוקן, וגרף הוצאה לאור. לצד הוצאות לאור גדולות, פועלות גם הוצאות לאור המתרכזות בסוגה מסוימת.
ראו גם

הוצאה לאור
דיסקוגרפיה של אבבא

| דיסקוגרפיה של ABBA |
| --- | --- |
 
 אלבומי אולפן ↙:  8
 אלבומי הופעה ↙:  2
 אלבומי אוסף ↙:  7
 סינגלים ↙:  73
 וידאו קליפים ↙:  42
 אלבומי וידאו ↙:  5
 מארזים ↙:  3
 סינגלים בשפות שונות ↙:  15
הדיסקוגרפיה של להקת הפופ השוודית ABBA כוללת שמונה אלבומי אולפן, שני אלבומי הופעה, שבעה אלבומי אוסף, שלושה מארזים, ארבעה אלבומי וידאו, שבעים ושלושה סינגלים, ושלושים ושלושה קליפים. רשימה זו אינה כוללת חומר סולו של חברי הלהקה.
הלהיטים הגדולים ביותר של ABBA ברחבי עולם מרשימת הסינגלים שלה הם "Dancing Queen" ו"Fernando", ו-Arrival הוא אלבום האולפן הנמכר ביותר שלה.
אלבום האוסף Gold: Greatest Hits (1992), הפך לאחד האלבומים הפופולריים ביותר בעולם, עם מכירות של מעל 28 מיליון עותקים.
האלבום החדש, Voyage, צפוי לצאת ב-5 בנובמבר 2021.
חברי ABBA היו אנייטה פלטסקוג, אנני-פריד לינגסטד (הידועה בשם "פרידה"), בני אנדרסון וביורן אולבאוס.
אלבומים > אלבומי אולפן

| שם | פרטי אלבום | מקום במצעדים> SWE  | מקום במצעדים> AUS  | מקום במצעדים> AUT  | מקום במצעדים> CAN  | מקום במצעדים> FRA  | מקום במצעדים> GER  | מקום במצעדים> NLD  | מקום במצעדים> NOR  | מקום במצעדים> NZ  | מקום במצעדים> UK  | מקום במצעדים> US | הסמכות |
| --- | --- | --- | --- | --- | --- | --- | --- | --- | --- | --- | --- | --- | --- |
| Ring Ring |  השקה: 26 במרץ 1973  חברת תקליטים: Atlantic  פורמטים: LP, דיסק, קלטת, DD | 2 | 10 | — | — | — | — | — | 10 | 32 | — | — |  AUS: 3× Platinum |
| Waterloo |  השקה: 4 במרץ 1974  חברת תקליטים: Atlantic  פורמטים: LP, דיסק, קלטת, DD | 1 | 18 | — | — | — | 6 | 74 | 1 | 38 | 28 | 145 |  AUS: 2× Platinum  UK: Silver  GER: Platinum |
| ABBA |  השקה: 21 באפריל 1975  חברת תקליטים: Atlantic  פורמטים: LP, דיסק, קלטת, DD | 1 | 1 | — | 55 | — | — | 3 | 1 | 3 | 13 | 174 |  AUS: 10× Platinum  UK: Gold |
| Arrival |  השקה: 11 באוקטובר 1976  חברת תקליטים: Atlantic  פורמטים: LP, דיסק, קלטת, DD | 1 | 1 | 12 | 3 | 15 | 1 | 1 | 1 | 1 | 1 | 20 |  AUS: 18× Platinum  CAN: 2× Platinum  GER: 2× Platinum  UK: Platinum  US: Gold |
| ABBA: The Album |  השקה: 12 בדצמבר 1977  חברת תקליטים: Atlantic  פורמטים: LP, דיסק, קלטת, DD | 1 | 4 | 2 | 8 | 13 | 2 | 1 | 1 | 1 | 1 | 14 |  CAN: 2× Platinum  GER: Platinum  UK: Platinum  US: Platinum |
| Voulez-Vous |  השקה: 23 באפריל 1979  חברת תקליטים: Atlantic  פורמטים: LP, דיסק, קלטת, DD | 1 | 5 | 2 | 6 | 6 | 1 | 1 | 1 | 2 | 1 | 19 |  CAN: 2× Platinum  GER: Platinum  UK: Platinum  US: Gold |
| Super Trouper |  השקה: 3 בנובמבר 1980  חברת תקליטים: Atlantic  פורמטים: LP, דיסק, קלטת, DD | 1 | 5 | 3 | 7 | 8 | 1 | 1 | 1 | 5 | 1 | 17 |  GER: 2× Platinum  UK: Platinum  US: Gold |
| The Visitors |  השקה: 30 בנובמבר 1981  חברת תקליטים: Atlantic  פורמטים: LP, דיסק, קלטת, DD | 1 | 22 | 3 | 18 | 12 | 1 | 1 | 1 | 19 | 1 | 29 |  GER: Platinum  UK: Platinum |
"—" מסמן שלא יצא בשוק זה, או שלא הגיע למצעדים.
אלבומים > אלבומי אוסף

| שם | פרטי אלבום | מקום במצעדים> SWE  | מקום במצעדים> AUS  | מקום במצעדים> AUT  | מקום במצעדים> CAN  | מקום במצעדים> FRA  | מקום במצעדים> GER  | מקום במצעדים> NLD  | מקום במצעדים> NOR  | מקום במצעדים> NZ  | מקום במצעדים> UK  | מקום במצעדים> US  | הסמכות |
| --- | --- | --- | --- | --- | --- | --- | --- | --- | --- | --- | --- | --- | --- |
| Greatest Hits |  השקה: 17 בנובמבר 1975  חברת תקליטים: Atlantic  פורמטים: LP, דיסק, קלטת, DD | 1 | — | — | 2 | 9 | — | — | 1 | — | 1 | 48 |  CAN: ‏5× פלטינה  GER: זהב  UK: ‏8× פלטינה  US: פלטינה |
| The Best of ABBA |  השקה: בנובמבר 1975  חברת תקליטים: Atlantic  פורמטים: LP, דיסק, קלטת | — | 1 | 1 | — | — | 1 | 7 | 14 | 1 | — | — |  AUS:‏ 22× פלטינה  CAN: זהב  GER: ‏2× זהב |
| Greatest Hits Vol. 2 |  השקה: 29 באוקטובר 1979  חברת תקליטים: Atlantic  פורמטים: LP, דיסק, קלטת | 20 | 20 | 2 | 8 | 5 | 6 | 2 | 25 | 3 | 1 | 46 |  GER: פלטינה  UK: פלטינה  US: זהב |
| The Singles: The First Ten Years |  השקה: 8 בנובמבר 1982  חברת תקליטים: Atlantic  פורמטים: LP, דיסק, קלטת | 29 | 18 | — | 24 | 6 | 5 | 5 | 33 | 5 | 1 | 62 |  GER: זהב  UK: פלטינה |
| Gold: Greatest Hits |  השקה: 21 בספטמבר 1992  חברת תקליטים: PolyGram  פורמטים: LP, דיסק, קלטת, DD | 1 | 1 | 1 | 4 | 1 | 1 | 3 | 1 | 3 | 1 | 25 |  AUS:‏ 17× פלטינה  CAN: יהלום  FRA: יהלום  GER:‏ 10× זהב  UK:‏ 17× פלטינה  US:‏ 6× פלטינה |
| More ABBA Gold: More ABBA Hits |  השקה: 24 במאי 1993  חברת תקליטים: PolyGram  פורמטים: LP, דיסק, קלטת, DD | 3 | 38 | 7 | — | 10 | 9 | 10 | 16 | — | 13 | — |  CAN: זהב  GER: זהב  FRA: זהב  UK: פלטינה |
| Love Stories |  השקה: 26 באוקטובר 1998  חברת תקליטים: PolyGram  פורמטים: LP, דיסק, קלטת, DD | — | — | 15 | — | — | 82 | — | 30 | 24 | 51 | — |  |
| The Definitive Collection |  השקה: 2 בנובמבר 2001  חברת תקליטים: PolyGram, Universal Music  פורמטים: דיסק, DD | 26 | 10 | 38 | — | 12 | 14 | 39 | 8 | 9 | 17 | 186 |  AUS:‏ 2× פלטינה  FRA: זהב  GER: פלטינה  UK: זהב |
| 18 Hits |  השקה: 8 בספטמבר 2005  חברת תקליטים: PolyGram, Universal Music  פורמטים: דיסק, DD | — | 32 | — | — | 15 | 58 | — | — | — | 15 | — |  AUS:‏ 4× פלטינה  UK: פלטינה |
| Number Ones |  השקה: 20 בנובמבר 2006  חברת תקליטים: PolyGram, Universal Music  פורמטים: דיסק, DD | 20 | 36 | 22 | — | — | 24 | 47 | 25 | 1 | 15 | — |  UK: זהב |
"—" מסמן שלא יצא בשוק זה, או לא נרשם במצעדים.